KIRJALLINEN KYSYMYS E-1344/98

esittäjä(t): José Salafranca Sánchez-Neyra (PPE) komissiolle

(29. huhtikuuta 1998)

Aihe: Helmsin-Burtonin laki ja suhteet Yhdysvaltoihin

Ottaen huomioon Yhdysvaltojen hallinnon äskettäin hyväksymän päätöksen lieventää osittain matkustusrajoituksia sekä humanitaarisen avun ja rahan lähettämiseen kohdistuvia rajoituksia, katsooko komissio, että Euroopan unionin asenne Helmsin-Burtonin lakia koskevissa neuvotteluissa on voinut vaikuttaa tähän päätökseen? Käsiteltiinkö tätä kysymystä 15. viime tammikuuta pidetyssä ministerikokouksessa?

Leon Brittanin transatlanttisen kaupan vapauttamista koskeva ehdotus huomioon ottaen, katsooko komissio, että kyseinen ehdotus on yhteensopiva Helmsin - Burtonin lain ekstraterritoriaalisten vaikutusten kanssa? Pitääkö se tätä ehdotusta toteuttamiskelpoisena, vaikka aiheeseen liittyviä Euroopan yhteisöjen ja Yhdysvaltojen välisiä erimielisyyksiä ei ratkaistaisi?

Komission jäsenen Sir Leon Brittankomission puolesta antama yhteinen vastaus

kirjallisiin kysymyksiin E-1343/98 ja E-1344/98

(12. kesäkuuta 1998)

Arvoisan parlamentin jäsenen Helms-Burtonin lakia koskevan kysymyksen esittämisen jälkeen asiassa on tapahtunut useita merkittäviä uusia käänteitä.

Yhteisön ja Yhdysvaltojen välisessä huippukokouksessa, joka pidettiin 18. toukokuuta 1998, yhteisö ja Yhdysvallat pääsivät sopimukseen yli vuoden kestäneiden tiiviiden neuvotteluiden jälkeen 11. huhtikuuta 1997 Helms-Burtonin laista ja laista Iranin ja Libyan vastaisista pakotteista tehdyn sopimuksen mukaisesti asioista, jotka tarjoavat todellisia näkymiä näistä laeista vallitsevien poliittisia ja taloudellisia suhteita haittaavien erimielisyyksien kestäväksi ratkaisuksi.

Tähän kuuluu sopimus laittomasti anastettuun omaisuuteen tehtyjen uusien investointien rangaistuksista ja välillisten boikottien käytön periaatteista, joka sisältää Yhdysvaltojen sitoumuksen tulevasta ekstraterritoriaalisesta lainsäädännöstä. Kuten yhteisön samaan aikaan antamasta yksipuolisesta lausunnosta käy ilmi, näitä on täydennettävä sekä yhteisön että yhteisössä sijaitsevien yritysten osalta luopumisasiakirjoilla kummankin lain mukaisesti. Tämän osalta on tehty sitoumus, jonka mukaan Yhdysvaltojen hallinto hakee viipymättä avoimia valtuuksia Helms-Burtonin lain IV osastoa koskevalle luopumisasiakirjalle. Yhteisö ei pane täytäntöön investointeja koskevia sovittuja sääntöjä, ennen kuin luopumisasiakirjaa koskeva valtuus on saatu.

Lisäksi Helms-Burtonin lain III osaston osalta tällä hetkellä ei ole ainoastaan Yhdysvaltojen sitoumusta jatkaa luopumista oikeudesta jättää oikeusjuttu käsiteltäväksi ennen presidentin virkakauden päättymistä, vaan ensimmäistä kertaa Yhdysvaltojen hallinto on myös esittänyt selkeän sitoumuksensa ottaa avoimen luopumisasiakirjan saaminen esille kongressissa.

Yhdysvallat päätti Iranin ja Libyan vastaisista pakotteista annetun lain 9 jakson c kohdassa luopua pakotteista Total-yhtiötä vastaan ja se on ilmoittanut otaksuvansa, että vastaavanlaisia päätöksiä tehdään tulevaisuudessa yhteisön yritysten osalta. Libyan osalta yhteisö sai huippukokouksessa Yhdysvaltojen sitoumuksen sitoutua yhdessä EU:n kanssa jatkuvaan Iranin ja Libyan vastaisista pakotteista annetun lain 9 jakson c kohdan mukaisten luopumisasiakirjojen vaihtoon Euroopan unionin yritysten kanssa.

Maailman kauppajärjestön (WTO) osalta yhteisö on tehnyt selväksi, että se pitää itsellään oikeuden aloittaa WTO:ta koskevan keskustelun Helms-Burtonin laista uudelleen Yhdysvaltoja vastaan, jos edellä mainittuja luopumisasiakirjoja ei taata tai jos ne peruutetaan tai jos yhteisön yrityksiä tai kansalaisia vastaan ryhdytään toimiin Iranin ja Libyan vastaisista pakotteista annetun lain mukaan, tai jos presidentin virkakauden päättymiseen mennessä ei ole annettu III osastoa koskevaa luopumisasiakirjaa ilman erityistä aikarajaa.